Република Србија

Град Вршац

Kомисији за избор чланова Локалног антикорупцијског форума

Број:06.3-96/2017-II-01

датум: 08.12.2017.године

У циљу спровођења Локалног антикорупцијског плана за град Вршац ( Сл.лист града Вршца 18/2017), а на основу тачке II Решења о именовању Kомисије за избор чланова Локалног антикорупцијског форума за праћење примене Локалног антикорупцијског плана за град Вршац и члана 2. Пословника о раду Комисије за избор чланова Локалног антикорупцијског форума за праћење примене Локалног антикорупцијског плана за град Вршац, Комисија за избор чланова Локалног антикорупцијског форума за праћење примене Локалног антикорупцијског плана за град Вршац, на седници одржаној 28.11.2017 и 07.12.2017.године расписује

**ЈАВНИ КОНКУРС**

**за избор чланова Локалног антикорупцијског форума за праћење примене Локалног антикорупцијског плана за град Вршац**

Позивају се грађани са територије града Вршца да доставе кандидатуру за чланство у Локални антикорупцијски форум за праћење примене Локалног антикорупцијског плана за град Вршац 2017-2020 године (у даљем тексту: ЛАФ).

Кандидат треба да задовољава следеће услове за чланство у ЛАФ-у:

1. да не може бити носилац било које функције у политичкој странци;
2. да не може бити јавни функционер у смислу одредаба чланова Закона о Агенцији за борбу против корупције;
3. да није радно ангажован у органима града Вршца по било ком основу (на одређено или неодређено време, ангажован у форми рада ван радног односа и др.);
4. да има место пребивалишта на територији града Вршца;
5. да није осуђиван или се против њега не води судски поступак за дела која се односе на корупцију.

Кандидат треба да доставе Комисији:

* Испуњен формулар-пријаву (преузете са званичне интернет презентације града Вршца)
* Биографију кандидата
* Изјаву оверену код надлежног органа у којој се кандидат изјашњава под пуном кривичном и материјалноправном одговорношћу да испуњава услове из јавног конкурса наведене под тачкама 1. 2. и 3. предходног става
* Уверење о пребивалишту
* Потврда да није осуђиван или се против њега не води судски поступак за дела која се односе на корупцију
* Мотивационо писмо које садржи обавезне одговоре на следећа питања:

„ Шта Вас мотивише да се пријавите за ангажовање у ЛАФ-у?

Како видите политику борбе против корупције у нашем друштву?

Чиме лично можете допринети у решавању проблема корупције у друштву?“

Попуњен формулар са прилозима у затвореној коверти са назнаком

**„ ЗА ЈАВНИ КОНКУРС ЗА ИЗБОР ЧЛАНОВА У ЛАФ-у ЗА ПРАЋЕЊЕ ПРИМЕНЕ ЛОКАЛНОГ АНТИКОРУПЦИЈСКОГ ПЛАНА ЗА ГРАД ВРШАЦ**

* **НЕ ОТВАРАТИ“**

потребно је предати у писарницу Града Вршца или послати поштом препоручено на адресу:

**Kомисији за избор чланова Локалног антикорупцијског форума**

**Вршац, Трг победе 1.**

**Пријаве на јавни конкурс са потребном документацијом се могу поднети закључно са 15.12.2017. године.**

Непотпуне и неблаговремене пријаве се неће разматрати.

Јавни конкурс са формуларом-пријавом објављен је на порталу града Вршца **www.vrsac.com** , телевизији Лав и Вршачким вестима.

КОМИСИЈА